
Szám: S/4977-14/2017
Előterjesztés elkészítésének időpontja: 2017. augusztus 15.
Előterjesztést készítette: Novákné Dutkai Szilvia vagyongazdálkodási ügyintéző
Előterjesztést jóváhagyta: dr. Tóth Krisztina jegyző
Előterjesztést véleményezi: PVB
Döntés módja: nyílt szavazás, egyszerű szótöbbség
Mellékletek: vételi ajánlat (ET-hez csatolva)
E L Ő T E R J E S Z T É S

Sülysáp Város Önkormányzata Képviselő-testületének

2017. augusztus 24-én tartandó munkaterv szerinti ülésére

12. napirendhez

Tárgy: ClearConcept Kft. vételi ajánlata a gazdasági terület 0406/42 hrsz.-ú ingatlanára
Tisztelt Képviselő-testület!

A ClearConcept Kft. (székhelye: 2243 Kóka, Nagykátai út 133, Cégjegyzékszám: 13-09-184414, képviselője: Gárgyán Zsolt) vételi ajánlatot terjesztett elő a Sülysáp Város Önkormányzata tulajdonát képező Sülysáp 0406/42 hrsz.-ú ingatlanra vonatkozóan. 
Az ingatlan a 31-es főút mellett fekvő gazdasági terület egyik telke, kivett ipartelep művelési ágú 2172 m2 területű forgalomképes üzleti vagyon, mely az ingatlanvagyon-kataszter adatai szerint 979 572 Ft értékű. Az ingatlanon a közművek nincsenek kiépítve, körbekerítve szintén nincs. Az ingatlan értékesítésére általános forgalmi adóval terhelten van lehetőség. 
Ajánlattevő 2800 Ft/m2+áfa összegű, azaz összesen 6.081.600 Ft+áfa értékű ajánlatot tett az ingatlan megvásárlására, azzal, hogy a vételárat 2.000.000 Ft foglaló megfizetése után 3 éven belül 3 egyenlő részletben kívánja kiegyenlíteni. 

A Pénzügyi és Városfejlesztési Bizottság javaslatára korábban született egy olyan elvi döntés, hogy részletfizetési igény esetén a nettó ár 10 %-át + a vételár teljes áfa-tartalmát – jelen esetben 2.250.192 Ft-ot – meg kell fizetnie a vevőnek szerződéskötéskor.

Ennek figyelembe vételével kérem az előterjesztés szíves megtárgyalását, és döntésük meghozatalát. 
…/2017. (VIII. 24.) ÖKT határozati javaslat

Sülysáp Város Önkormányzatának Képviselő-testülete az önkormányzat vagyonáról és a vagyongazdálkodás szabályairól szóló 3/2012. (II. 28.) önkormányzati rendelete alapján
1./ a ClearConcept Korlátolt Felelősségű Társaság (székhelye: 2243 Kóka, Nagykátai út 133., cégjegyzékszáma: 13-09-184414, képviseli: Gárgyán Zsolt) Sülysáp 0406/42 hrsz. alatti ingatlanra vonatkozó 2800 Ft/m2+áfa összegű vételi ajánlatát elfogadja / nem fogadja el;
2./ a nettó vételár 10 %-ának és a vételár teljes áfa-tartalmának megfelelő – azaz 2.250.192 Ft összegű – foglaló megfizetése mellett 3x1 éves részletfizetést biztosít Vevő számára, mely időtartam alatt tulajdonjogát fenntartja;

3./ Vevőnek egyúttal köteleznie kell magát arra, hogy a futamidő lejártáig gazdasági tevékenységet kezd az ingatlanon, melynek biztosítására az önkormányzat visszavásárlási jogot köt ki;

4./ felkéri és felhatalmazza a polgármestert a szükséges intézkedések megtételére, a szerződés aláírására.





Határidő: 2017. szeptember 30.
Felelős: polgármester

Sülysáp, 2017. augusztus 15.

Horinka László s.k.


polgármester
MELLÉKLET

